**Embargo 12.4.2018  
Vapaa julkaistavaksi 13.4. klo 6:00  
  
Carl Orffin mestarillinen Carmina Burana ja Tšaikovskin Pähkinänsärkijä-baletti tähdittävät Tampere-talon syksyä**  
  
**Tampere-talo syyskauden huippuhetkiin lukeutuvat Carl Orffin klassikkoteos Carmina Burana, Mika Kareksen tulkinnat rakastetuista bassoaarioista, Suomalaisen barokkiorkesterin joulukauden avaus, Vuoden nuoret muusikot -konsertti sekä St Petersburg Festival Balletin Pähkinänsärkijä. Liput uusiin konserttijulkistuksiin tulevat myyntiin perjantaina 13.4. klo 9 Tampere-talon lipunmyynnissä ja Lippu.fi-palvelussa.**   
  
Yksi Tampere-talon syksyn kohokohdista on säveltäjä Carl Orffin tunnetuin teos **Carmina Burana**, joka esitetään kahtena peräkkäisenä iltana 9.11. ja 10.11. Teoksen tulkitsevat **Santtu-Matias Rouvalin** johtama **Tampere Filharmonia** sekä suurkuoroksi yhdistyvät **Tampereen Oopperan kuoro** ja **Tampereen filharmoninen kuoro**. Konsertin solisteina kuullaan muun muassa sopraano **Tuuli Takalaa** ja baritoni **Jaakko Kortekangasta**. Voimallisilla sointimassoillaan puhutteleva Carmina Burana on harvoin esitetty yleisösuosikki ja kuuluisa esimerkiksi O Fortuna kuoro-osastaan. Konsertin ensimmäisellä puoliskolla kuullaan Takalan, Kortekankaan ja Tampere Filharmonian tulkitsemana Richard Straussin lauluja.  
  
Suomen kansainvälisesti menestyneimpiin oopperalaulajiin lukeutuva basso **Mika Kares** esittää 40-vuotisjuhlaresitaalissaan **Urani aariat** 29.9. rakastettuja bassoaarioita muun muassa Verdiltä ja Wagnerilta. Konsertin pianistina kuullaan pianotaiteilija **Hans-Otto Ehrströmiä**. Harvoin kotimaassaan esiintyvä Mika Kares on urallaan kiinnitetty maailman huippuoopperataloihin toisensa perään, kuten Lontoon Royal Opera Houseen, Milanon Teatro alla Scalaan, Pariisin oopperaan ja Wienin valtionoopperaan. Lähitulevaisuudessa häntä odottavat muun muassa debyytit Deutche Oper Berlinissä sekä yhteistyö maestro Riccardo Mutin kanssa Chicago Symphony Orchestran solistina.  
  
Tampere-talon syksyn balettivierailijaksi saapuu venäläistä balettiperinnettä edustava **St Petersburg Festival Ballet**, joka tuo Tampereelle 16.–18.11. yleisön rakastaman jouluklassikon, Tšaikovskin **Pähkinänsärkijän**. Tšaikovskin tutut sävelet yhdistyvät E. T. A. Hoffmannin satua mukailevaan tarinaan, jossa Klaara-tyttö vie katsojan matkalle unien ja mielikuvituksen maailmaan. Teoksen koreografia on Marius Petipan ja Lev Ivanovin käsialaa. Solisteina nähdään **Svetlana Filatova** and **Alexandr Abaturov**. Musiikin tulkitsee Tampere Filharmonia johtajanaan venäläiskapellimestari **Vadim Nikitin**.  
  
Tampere-talon yhteistyö Suomalaisen barokkiorkesterin kanssa jatkuu 1.12. **Anna-Maaria Oramon** johtamalla adventtikonsertilla **Syntymän ilo, ihme ja taika – Adventtimusiikkia eri vuosisadoilta**. Konsertissa esiintyvät ansioituneet vanhan musiikin tulkit **Tuuli Lindberg** (sopraano), Anna-Maaria Oramo (clavisimbalum, urut) sekä **FiBO Players**. Ohjelmisto koostuu adventin tematiikasta, keskiajan espanjalaisista ja englantilaisista lauluista, Saksan heräävästä uskonpuhdistuksesta ja Italian loistokkaasta renessanssista ja barokista. Konsertissa kuullaan musiikkia 1400-luvun sävelmistä Alessandro Scarlattiin ja Michael Praetoriukseen.  
  
Tampere-talon syksyssä kuullaan myös **Vuoden nuoret muusikot -konsertti** 6.11. Tampere-talon ja Pro Musica Säätiön yhteistyönä järjestettävä vuosittainen konsertti on nostanut esiin merkittäviä nuoria taiteilijoita, kuten Aurora Marthens, Ossi Tanner, Jonathan Roozeman ja Waltteri Torikka. Konsertissa esiintyvät Pro Musica Säätiön hallituksen nimeämät stipendiaatit sekä konserttiohjelma päivittyvät myöhemmin.  
  
”Syyskautemme ohjelmistosta löytyy tunnettuja ja helposti lähestyttäviä tuotantoja, kuten Pähkinänsärkijä ja Carmina Burana. Toivomme erityisesti, että opiskelijat, lapset ja perheet löytävät tiensä taidemusiikin ja -tanssin pariin Tampere-talossa”, kertoo Tampere-talon tuottaja **Suvi Leinonen**.  
  
Tampere-talon syksyn tanssikauden avaa 27.8. jo aiemmin keväällä julkaistu **Suuri kansainvälinen balettigaala 2018**, jonka päävierailijaksi saapuu maailmankuulu hollantilainen nykybaletti-instituutio **Introdans**. Gaalassa nähdään lisäksi klassisen baletin rakastettuja kaksintansseja ja huippukoreografien tanssiteoksia. Tampere-talon jo julkaistuun ohjelmistoon lukeutuu myös Tampereen Oopperan ensi kevään tuotanto **La Bohème**. Giacomo Puccinin klassikko-oopperan ohjaa **Kari Heiskanen**, ja päärooleissa nähdään muun muassa **Helena Juntunen**, **Arttu Kataja**, **Waltteri Torikka** ja **Suvi Väyrynen**. Tampere Filharmoniaa johtaa kokenut oopperakapellimestari **Alberto Hold-Garrido**.  
  
Tampere-talon syksyn ohjelmisto täydentyy vielä kevään 2018 aikana.  
  
**Esiintyjäkuvat 13.4. myyntiin tulevista konserteista**:  
<https://www.dropbox.com/sh/aqawgwkbalg4zjk/AAB76XR8EflcFEgQi0UuREg9a?dl=0>   
  
  
**Lisätietoja Tampere-talon syksyn konserteista:  
  
10.8.** [**Tampere Filharmonian Puistokonsertti**](https://tamperefilharmonia.fi/konsertit/puistokonsertti)  
**26.8.** [**Puolustusvoimien varusmiessoittokunnan 70’s-kiertue**](https://tampere-talo.fi/tapahtumat/puolustusvoimien-varusmiessoittokunta-70s-kiertue/) **27.8.** [**Suuri kansainvälinen balettigaala 2018**](https://tampere-talo.fi/tapahtumat/suuri-kansainvalinen-balettigaala-2018/) **2.9.** [**Gypsy Devils Orchestra**](https://tampere-talo.fi/tapahtumat/gypsydevils/) **15.9.** [**Jarkko Martikainen ja Luotetut miehet**](https://tampere-talo.fi/tapahtumat/jarkkomartikainen/) **16.9.** [**Tuomo Rannankari ja Hiekkakakkuorkesteri**](https://tampere-talo.fi/tapahtumat/tuomo-rannankari-ja-hiekkakakkuorkesteri/) **20.9.** [**Jazzin legendat, Aili Ikonen: Tribute to Ella**](https://tampere-talo.fi/tapahtumat/aili-ikonen/) **21.9.** [**Marion ja Joel Hallikainen**](https://tampere-talo.fi/tapahtumat/marionjajoel/)  
**29.9.** [**Mika Kares - Urani aariat**](https://tampere-talo.fi/tapahtumat/mika-kares/) **5.10.** [**Edu Kettunen**](https://tampere-talo.fi/tapahtumat/edukettunen/) **14.10.** [**Paula Koivuniemi Roots & Friends**](https://tampere-talo.fi/tapahtumat/paula-koivuniemi/) **18.10.** [**Jazzin legendat, Pentti Lahti Quintet**](https://tampere-talo.fi/tapahtumat/pentti-lahti-quintet/) **20.10.** [**Ricky-Tick Big Band & Julkinen Sana**](https://tampere-talo.fi/tapahtumat/ricky-tick-big-band-julkinen-sana/) **27.10.** [**Honey B & T-Bones**](https://tampere-talo.fi/tapahtumat/honey-b-t-bones/) **28.10.** [**Michael Monroe**](https://tampere-talo.fi/tapahtumat/michaelmonroe/) **29.10.** [**The Blind Boys of Alabama**](https://tampere-talo.fi/tapahtumat/the-blind-boys-of-alabama/)  
**6.11.** [**Vuoden nuoret muusikot -konsertti**](https://tampere-talo.fi/tapahtumat/vuoden-nuoret-muusikot-2018/)  
**9.11.** [**Carmina Burana**](https://tampere-talo.fi/tapahtumat/carmina-burana-1/)  
**10.11.** [**Carmina Burana**](https://tampere-talo.fi/tapahtumat/carmina-burana-1/) **11.11.** [**Isiemme teokset -isänpäiväkonsertti**](https://tampere-talo.fi/tapahtumat/isiemme-teokset/) **15.11.** [**Jazzin legendat, Heikki Sarmanto**](https://tampere-talo.fi/tapahtumat/heikki-sarmanto/)  
**16.11. – 17.11.** [**Tšaikovski: Pähkinänsärkijä**](https://tampere-talo.fi/tapahtumat/tsaikovski-pahkinansarkija/) **25.11.** [**Egotrippi ja Tampereen akateeminen sinfoniaorkesteri**](http://tampere-talo.fi/egotrippi)  
**1.12.** [**Syntymän ilo, ihme ja taika – Adventtimusiikkia eri vuosisadoilta**](https://tampere-talo.fi/tapahtumat/syntyman-ilo-ihme-ja-taika/) **3.12.** [**Harlem Spirit of Gospel -kuoro**](https://tampere-talo.fi/tapahtumat/harlem-spirit-of-gospel/) **5.12.** [**Jazzin legendat, Antti Sarpila Swing Band**](https://tampere-talo.fi/tapahtumat/antti-sarpila-swing-band/)  
  
**Lisätiedot ja haastattelupyynnöt:**  
Viestintäpäällikkö Jaani Haapasalo, [jaani.haapasalo@tampere-talo.fi](mailto:jaani.haapasalo@tampere-talo.fi), 050 353 6440